ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΠΑΙΔΕΙΑΣ ΠΟΥ ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 14ης Δεκεμβρίου 1989 σχετικά με την καταπολέμηση της σχολικής αποτυχίας (90/C 27/01)

ΤΟ ΣΥΜΒΟΥΛΙΟ ΚΑΙ ΟΙ ΥΠΟΥΡΓΟΙ ΠΑΙΔΕΙΑΣ ΠΟΥ ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, πεπεισμένοι ότι η ανύψωση του γενικού επιπέδου της εκπαίδευσης αποτελεί μια από τις μείζονος σημασίας προϋποθέσεις για την οικονομική, κοινωνική και πολιτιστική ανάπτυξη και για την πραγματική εφαρμογή της δημοκρατίας και ότι μια εκπαίδευση ποιότητας πρέπει να επιτρέπει στον καθένα να επιτύχει την αυτονομία, την άσκηση όλων όσων συνεπάγεται η ιδιότητα του πολίτη και να βρει το δρόμο για την ένταξή του στην κοινωνία και στην επαγγελματική ζωή 7 διαπιστώνοντας ότι, η σχολική αποτυχία πλήττει ακόμα στην Ευρώπη υπερβολικά πολλούς μαθητές, ιδιαίτερα τα παιδιά που προέρχονται από περιβάλλον που μειονεκτεί από κοινωνική και πολιτιστική άποψη 7 ότι αποτελεί ένα σοβαρό φαινόμενο σε ατομικό και συλλογικό επίπεδο 7 ότι οδηγεί σε ατομική αποτυχία στο ψυχολογικό και κοινωνικό επίπεδο και συνεπάγεται σημαντικό οικονομικό κόστος για τα κράτη και την Κοινότητα, πεπεισμένοι για την ανάγκη ενίσχυσης, των μέσων που εφαρμόζονται για την καταπολέμηση της σχολικής αποτυχίας, με την επιδίωξη της ορθότερης ανάπτυξης των ικανοτήτων του καθενός, έχοντας συνείδηση ότι η ανάπτυξη της πολυπολιτιστικής διάστασης στα εκπαιδευτικά συστήματα θα επιτρέψει την αποτελεσματικότερη καταπολέμηση της σχολικής αποτυχίας, Έχοντας υπόψη:- το ψήφισμα της 9ης Φεβρουαρίου 1976 που περιλαμβάνει πρόγραμμα δράσης στον τομέα της εκπαίδευσης και ειδικότερα το τμήμα που αφορά την παροχή ίσων ευκαιριών για την πλήρη πρόσβαση σε όλες τις μορφές εκπαίδευσης,-τα συμπεράσματα της 14ης Μαeζγιου 1987, του Συμβουλίου και των υπουργών παιδείας που συνέρχονται στα πλαίσια του Συμβουλίου, σχετικά με τη σχολική αποτυχία και την καταπολέμηση του αναλφαβητισμού,-το αποτέλεσμα των πρότυπων σχεδίων που διεξάγονται στα πλαίσια των προγραμμάτων για τη μετάβαση των νέων από την εκπαίδευση στην ενεργό ζωή 7 λαμβάνοντας υπόψη:-την ανακοίνωση της Επιτροπής σχετικά με την εκπαίδευση και την κατάρτιση στην Ευρωπαϊκή Κοινότητα: μεσοπρόθεσμες κατευθύνσεις (1989-1992),-τη μελέτη που πραγματοποιήθηκε μετά από αίτηση της Επιτροπής για τη σχολική επιτυχία και την αποτυχία στην Ευρώπη, από την οποία φαίνεται η σχέση μεταξύ κοινωνικού και πολιτιστικού επιπέδου και επιτυχίας στο σχολείο καθώς και ο πολυδιάστατος χαρακτήρας της δράσης που πρέπει να τεθεί σ'εφαρμογή για να περιοριστεί η σχολική αποτυχία, ΕΚΔΙΔΟΥΝ ΤΟ ΠΑΡΟΝ ΨΗΦΙΣΜΑ: 1. Τα κράτη μέλη, στα πλαίσια των αντίστοιχων εκπαιδευτικών τους πολιτικών και των συνταγματικών τους δομών θα εντείνουν τη δράση τους για την καταπολέμηση της σχολικής αποτυχίας. Τα κράτη μέλη θα προσπαθήσουν να αναπτύξουν τη δράση τους προς μία ή και περισσότερες από τις ακόλουθες κατευθύνσεις: 1.1. διεξοδική μελέτη του φαινομένου και των αιτίων του, είτε συνδέονται είτε όχι με το εκπαιδευτικό σύστημα 7 1.2.διαφοροποίηση των προτεινόμενων στρατηγικών και μεθόδων 7 1.3.ενίσχυση της προστοιχειώδους σχολικής εκπαίδευσης που συμβάλλει σε μια καλύτερη μετέπειτα σχολική εκπαίδευση, ιδιαίτερα για τα παιδιά που προέρχονται από λιγότερο ευνοημένο περιβάλλον 7 1.4.προσαρμογή της λειτουργίας των εκπαιδευτικών συστημάτων ιδίως με:- ανανέωση του περιεχομένου, του εποπτικού υλικού, των διδακτικών μεθόδων και των μεθόδων αξιολόγησης,-εφαρμογή συστημάτων εξατομικευμένης εκπαίδευσης, -βελτίωση και διαφοροποίηση του προγράμματος διδασκαλίας,-περιορισμό των διαρθρωτικών ή λειτουργικών ασυνεχειών με: - την κατάργηση των στεγανών και τη διακλαδικότητα, -την εκπαιδευτική συνέχεια από τη μια τάξη στην άλλη, από τον ένα κύκλο στον άλλο, -τον καλύτερο προσανατολισμό των μαθητών σύμφωνα με τις προτιμήσεις και τις δυνατότητές τους, -την οργάνωση «περασμάτων» μεταξύ των διαφόρων κύκλων σπουδών,-οργάνωση τρόπων εξατομικευμένης βοήθειας (στήριξη, υποβοήθηση/ενίσχυση από το εκπαιδευτικό προσωπικό),-διαφοροποίηση των ισοδυνάμου επιπέδου μορφών επιβραβεύσεως, για άριστες επιδόσεις στο τέλος της υποχρεωτικής σχολικής εκπαίδευσης ή στο τέλος του δευτεροβάθμιου κύκλου σπουδών καθώς και των κύκλων εκπαίδευσης που οδηγούν στα αντίστοιχα διπλώματα ή πιστοποιητικά,-εργασία του εκπαιδευτικού προσωπικού κατά ομάδες,-βελτίωση της βασικής και της συνεχούς κατάρτισης του προσωπικού αυτού καθώς και γενική ενίσχυση της εκπαιδευτικής του αποστολής,-βελτίωση της διοίκησης των εκπαιδευτικών ιδρυμάτων,-ανάπτυξη της διδασκαλίας των γλωσσών και του πολιτισμού των παιδιών κοινοτικής και ξένης καταγωγής 7 1.5.ενίσχυση:-της σημασίας που δίνει το σχολείο, στο πολιτιστικό, κοινωνικό, οικονομικό πλαίσιο,-του ανοίγματος του σχολείου προς το περιβάλλον του,-των σημείων επαφής με την κοινωνία και την εργασία 7 1.6.οργάνωση δραστηριοτήτων σχετικών με το αναλυτικό πρόγραμμα διδασκαλίας αλλά και έξω από αυτό που αλληλοσυμπληρώνονται λαμβάνοντας ειδικότερα υπόψη παράγοντες που επηρεάζουν τη σχολική επίδοση (υγεία, οικογένεια, αθλητισμός, εξωσχολικές δραστηριότητες) 7 1.7.επιλεκτική ενίσχυση των εκπαιδευτικών μέσων, σχετικών και μη με το αναλυτικό πρόγραμμα διδασκαλίας, ώστε να απευθύνονται στο λιγότερο ευνοημένο κοινό:- προσωπικό με περισσότερα προσόντα,- αυξημένα υλικά μέσα 7 1.8.κινητοποίηση των εκπαιδευτικών στελεχών και όλων των αρμοδίων σε τοπικό επίπεδο, στο πλαίσιο συλλογικών προσπαθειών 7 1.9.κυκλοφόρηση πληροφοριακών στοιχείων σχετικά με τους τρόπους δράσης και τις συγκεκριμένες πραγματοποιήσεις προγραμμάτων 7 1.10.εκκίνηση ή ενίσχυση μιας ειδικής εκπαίδευσης των ενδιαφερομένων είτε ανήκουν στο εκπαιδευτικό σύστημα είτε όχι. 2. Το Συμβούλιο και οι υπουργοί παιδείας, συνερχόμενοι στα πλαίσια του Συμβουλίου, σημειώνουν τα μέτρα που προτείνει η Επιτροπή, δηλαδή το:- να διαδώσει ευρέως τη μελέτη για τη σχολική επιτυχία και την αποτυχία στην Ευρώπη, μόλις εγκριθεί η οριστική της μορφή,-να υποβάλει το συντομότερο δυνατό τη γενική έκθεση για τη σχολική αποτυχία στην Κοινότητα την οποία ζήτησαν, στα συμπεράσματά τους της 14ης Μαeζγιου 1987, το Συμβούλιο και οι υπουργοί παιδείας που συνέρχονται στα πλαίσια του Συμβουλίου,-να προσφέρει κάθε αναγκαία συνδρομή και να διαδραματίσει πλήρως το ρόλο της ως καταλυτικού παράγοντα όσον αφορά τη συνεργασία. Οι σχετικές προτάσεις της Επιτροπής θα υποβληθούν προς εξέταση στην Επιτροπή Παιδείας. Στα πλαίσια αυτά, ως συμβολή στην καταπολέμηση της σχολικής αποτυχίας από μέρους των κρατών μελών, μπορούν να εξεταστούν πολλές δράσεις που θα μπορούσαν να εφαρμοστούν σε κοινοτικό επίπεδο στους εξής τομείς:-οργάνωση ανταλλαγής πληροφοριών μεταξύ των κρατών μελών όσον αφορά τις εν εξελίξει πολιτικές και πρακτικές, - οι υπεύθυνοι σε θέματα εκπαίδευσης, θα πρέπει πράγματι να γνωρίσουν καλύτερα τις πολιτικές που εφαρμόζονται στα κράτη. Με την ευκαιρία συνεδρίων και συνεδριάσεων εργασίας θα μπορούσαν να συγκρίνουν, κατά τρόπο εποικοδομητικό τα πειραματικά προγράμματα που διεξάγονται στις δώδεκα χώρες, προκειμένου να αποκομίσουν οφέλη σε εθνικό επίπεδο, -οι εκπαιδευτικοί, οι ερευνητές και τα άλλα ενδιαφερόμενα πρόσωπα θα μπορούσαν εξάλλου να συμμετέχουν σε επί τόπου επισκέψεις που θα τους επιτρέψουν να ενημερωθούν για κάθε καινοτόμο πρακτική που εφαρμόζεται στις διάφορες χώρες,-εκπόνηση διεξοδικών μελετών από εμπειρογνώμονες: -μελέτες επί μέρους περιπτώσεων που θα αφορούν καταστάσεις αντιπροσωπευτικές των τυπικών τάσεων των εκπαιδευτικών πολιτικών των κρατών μελών, -θεματικές μελέτες διακρατικού χαρακτήρα.